1. RAZRED – NASTAVA NA DALJINU

**ČETVRTAK, 26.3.2020.** – Zadatke pošalji u Yammer grupu 1. razred. Vrijeme za izvršenje zadataka je ČETVRTKA, 26.3.2020. do 20 h. Sve uslikaj i pošalji u privatnu poštu (PRIVATE MESSAGE) Yammer grupe ili učiteljici na viber osobno (ne u grupu).

1. **HRVATSKI JEZIK**

* **Zadatak:** Pročitaj priču u čitančici na 35. stranici.

Objasni si uz pomoć roditelja nepoznate riječi.

Priču pročitaj još jednom.

**Zapis u pisanku**:

* DOMAĆI RAD - NASTAVA NA DALJINU

26.3.2020.

JA SAM DAMIR

PRIČA

UČENIČKI RAD

Kada si prepisao **zapis** , zapiši u pisanku **odgovore** na sljedeća pitanja(samo odgovore):

ODGOVORI: (odgovore piši velikim formalnim slovima)

1.*Kako se zove dječak iz pročitane priče?*

2.*Kako se zvao njegov učitelj?*

3.*Zašto je dječak sjedio u prvoj klupi?*

4.*Što voli dječak?*

5.*Koja knjiga je dječaku najdraža?*

**Ispod odgovora nacrtaj što ti voliš raditi u slobodno vrijeme.**

**Sve uslikaj i pošalji.**

2**. PRIRODA I DRUŠTVO**

**Zadatak:** Ponovno prouči prezentaciju o **Proljeću** i prisjeti se naučenog sadržaja.

* Riješi zadatke iz NL za samovrednovanje (nalazi se kod vas)- NL -PROLJEĆE.
* **Uslikaj i pošalji**

3**.TJELESNA I ZDRAVSTVENA KULTURA**

* **Zadatak:** Vježbaj uz videozapis koji se nalazi na sljedećoj poveznici: <https://www.youtube.com/watch?v=oc4QS2USKmk>

PONOVI SVE ŠTO SI RADIO PRETHODNI DAN

**PUZANJE I PROVLAČENJE NA RAZLIČITE NAČINE**

* Nakon što se dobro razgibaš:

1. Razmakni stolice od kuhinjskog stola da se ne ozlijediš.
2. Provuci se ispod stola.
3. Provuci se unatrag ispod stola i dopuži do svoga starta / početka.
4. Zamoli dva člana obitelji (mama, tata, sestra, brat…) da se tri koraka udalje jedan od drugoga. Neka rašire noge.
5. Provuci se kroz noge jednog člana obitelji, puži do drugoga i njemu se provuci kroz noge.
6. Sada to isto ponovi ali unatrag.

**HODANJA I TRČANJA UZ GLAZBENU PRATNJU**

Kod ovih se zadataka prisjeti tjelesnog u dvorani (određivanje tempa pomoću bubnja, pomoću lopte, pomoću pljeskanja…) 😊

* Pusti svoju omiljenu pjesmu i prati njezin tempo odnosno prati kada je pjesma polagana, brza ili umjerena.
* Kada je tempo pjesme brz trči u mjestu najbrže što možeš.
* Kada je tempo pjesme umjeren hodaj umjerenim korakom (ni brzo ni polagano) po sobi u kojoj se nalaziš.
* Kada je tempo pjesme polagan uspori i hodaj najsporije što možeš.

4. **GLAZBENA KULTURA**

PJESMA : Zvončić u proljeće (Pjevanje pjesme )

Nauči pjesmu pjevati.

Poslušati skladbu *Proljeće*, A. Vivaldija

5. **KREATIVNA SKUPINA**

Dragi moji kreativci ! Sve vas srdačno pozdravljam !

Žao mi je što se ne možemo družiti uz naše kreativne radove i uradtke. Biti ćemo strpljivi . Sve prođe pa će proći i ova naša nastava na daljinu. Do tada , molim vas, ono što se dogovorimo radite kod kuće, uslikajte i pošaljite u ovu grupu.

Bliži nam se Uskrs. Naš običaj je za Uskrs imati pisanice. Vas svakog po osobno prepuštam mašti.

**Zadatak:** Izradi jednu pisanicu ( može i više) po želji kako ti želiš . Odluči sam hoćeš li ukrašavati kuhano ili ispuhano jaje. Koristi tehniku koju želiš. Uslikaj i pošalji do petka do 20:00 sati.